Diari Oficial de la Generalitat Valenciana


Sumari del DOGV 4273, del 18-06-2002 (2002/6134)

Informació pública de la desestimació de la programació relativa al desenvolupament urbanístic dels sectors de planejament SUP-3 i SUP-4 del Pla General d'Ordenació Urbana de Benicàssim.
------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4273

Data del DOGV
:   18-06-2002

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2002/6134


Organisme emissor
:   Ajuntament de Benicàssim

Tipus de document
:   Anunci

Informació pública de la desestimació de la programació relativa al desenvolupament urbanístic dels sectors de planejament SUP-3 i SUP-4 del Pla General d'Ordenació Urbana de Benicàssim. [2002/S6134]
  
L'Ajuntament Ple, en sessió celebrada el dia 24 de maig de 2002, va adoptar, entre altres, l'acord relatiu a la desestimació de la programació relativa al desenvolupament urbanístic dels sectors de planejament SUP-3 i SUP-4 del Pla General d'Ordenació Urbana de Benicàssim.
  
L'acord en la seua part dispositiva diu:
  
«Primer. Desestimar la programació relativa al desenvolupament urbanístic dels sectors de planejament SUP-3 i SUP-4 del Pla General d'Ordenació Urbana de Benicàssim, presentada per l'agrupació d'interés urbanístic «Tossal de les Forques SUP-4 de Benicàssim» en relació amb el sector 4, i per l'empresa Urbanizadora Vistamar, SA, en relació amb els sectors 3 i 4, i per l'empresa Gestimed, Actuaciones Urbanísticas, SL en relació amb el sector 3, i per la mercantil Nueva Castellón, SL en relació a la seua proposició juridicoeconòmica a l'alternativa tècnica presentada per Gestimed, Actuacions Urbanísticas, SL, en base a les consideracions exposades anteriorment.
  
Segon. Adoptar el compromís de preparació municipal d'unes bases de programació per als dos sectors 3 i 4, del sòl urbanitzable, en el termini màxim de dos mesos des de la publicació d'este acord en el Diari Oficial de la Generalitat Valenciana, amb la no acceptació, fins a l'aprovació de les citades bases, cap iniciativa privada de programació respecte a l'esmentat àmbit.
  
Tercer. Notificar este acord als aspirants a agent urbanitzador presentats en l'actuació.
  
Quart. Donar a este acord l'oportuna publicitat per mitjà de la publicació de la part dispositiva d'este acord en el Diari Oficial de la Generalitat Valenciana, Butlletí Oficial de la Província de Castelló, tauler d'anuncis i un periòdic d'àmbit provincial.
  
Cinqué. Contra esta resolució que posa fi a la via administrativa podrà interposar recurs de reposició amb caràcter potestatiu davant el mateix òrgan que ha dictat la Resolució. També podrà impugnar esta resolució directament davant de l'orde jurisdiccional contenciós administratiu. No podrà interposar recurs contenciós administratiu fins que siga resolt expressament el recurs de reposició o s'haja produït la desestimació presumpta del recurs de reposició interposat (article 116 de la Llei de Règim Jurídic de les Administracions Públiques i Procediment Administratiu Comú 30/1992, modificada per Llei 4/1999). Termini per interposar el recurs de reposició: un mes a comptar des del dia següent a aquell en què reba esta notificació. Si en el mes de venciment no hi haguera dia equivalent s'entén que el termini expira l'últim dia del mes. Termini per resoldre el recurs: un mes des de la seua interposició; i contra la citada Resolució no cabrà de nou recurs de reposició.
  
Contra la Resolució que resolga el recurs potestatiu de reposició o contra esta resolució que se li notifica ara, podrà interposar recurs contenciós administratiu davant el Jutjat Contenciós Administratiu de Castelló dins del termini de dos mesos comptats des del dia següent al de la recepció d'esta notificació, segons establixen els articles 8 i 46 de la Llei 29/1998, Reguladora de la Jurisdicció Contenciosa Administrativa. No obstant això, podrà exercitar qualsevol altre recurs o acció que estime procedent».
  
Cosa que es publica perquè se'n prenga coneixement.